OpenLLM-France/wikimedia huggingface dataset:
# Pandora'nın Kutusu

    Artikulu hau 2008ko filmari buruzkoa da; mitoa gaitzat duena beste hau da: «Pandora»
Pandora'nın Kutusu (euskaraz: «Pandoraren kutxa») 2008ko turkiar film dramatikoa da, Yesim Ustaoglu zuzendariarena. Donostiako Zinemaldian Urrezko Maskorra irabazi zuen.

## Sinopsia

Oharra: Atal honek istorio osoa edo amaiera argitzen du.
Mitologia grekoan, Pandora da munduko lehen emakumea, jain­ko guztien dohainez betea. Giza gaitz eta zoritxar guztiak barruan zituen kaxa zeukan. Epimeteore­kin ezkondu eta honek kaxa ireki egin zuen: munduan zehar gaitz guztiak zabaldu ziren orduan eta kaxaren hondoan itxaropena bai­no ez zen gelditu.
Gau batez, berrogeita piku urteko hiru anai-arrebak dei bat jasoko dute Istanbulen: haien ama adindua Itsaso Beltzean duen etxetik desagertu da. Hiru­rak abiatuko dira amaren bila eta alde batera utziko dituzte, mo­mentuz, beren arazoak. Laster geratuko dira agerian hiruen ar­teko tentsioak, Pandoraren ku­txa ireki bailitzan.

## Aktoreak

* Tsilla Chelton : Nusret
* Derya Alabora : Nesrin
* Ovul Avkiran : Guzin
* Osman Sonant : Mehmet
* Tayfun Bademsoy : Faruk
* Onur Unsal : Murat

## Sariak
### Urrezko Maskorra

Donostiako Zinemaldiko sari nagusia jaso zuen filmak 2008. urtean. Emakume zuzendari batek irabazten zuen lehen aldia izan zen.

## Erreferentziak

* ↑ «Donostia Zinemaldia» sansebastianfestival (Noiz kontsultatua: 2024-07-11).
* ↑ «'Pandoranin kutusu' filmari eman diote Urrezko Maskorra» Berria 2008-09-27 (Noiz kontsultatua: 2024-07-11).

## Kanpo estekak

* Pandora'nin kutusu Internet Movie Databaseren webgunean (Ingelesez)
* Datuak: Q3206830
# Pandora (satelitea)

    Artikulu hau Saturno planetaren sateliteari buruzkoa da; pertsonaia mitologikoa gaitzat duena beste hau da: «Pandora»
Pandora (grekoa: Πανδώρα), edo Saturno XVII, Saturno planetaren satelite natural bat da.

## Ezaugarri fisikoak

Pandora satelite txiki eta irregular bat da. Haren ondoan dagoen Prometeo sateliteak baino krater gehiago ditu gainazalean; haietako bi, gutxienez, 30 km-ko diametrokoak dira. Itxuraz, ez du labarrik ez haranik, baina baditu arrakala batzuk.
Dentsitatea eta albedoa ikusita, badirudi Pandora izotzez osatuta dagoela eta oso porotsua dela.
Prometeorekin batera, Saturnoren F eraztunaren satelite artzaina da.

## Aurkikuntza

Voyager 1 zundak bidalitako argazkiak aztertuta aurkitu zuen Stewart A. Collins-ek (eta D. Carlson-ek, zenbait iturriren arabera). Nazioarteko Astronomia Batasunak 1980ko urriaren 25ean eman zuen aurkikuntzaren berri.

## Izendapena

Pandora satelite-izena mitologia grekoko Pandora pertsonaian du jatorria; Pandora, mitologia grekoaren arabera, lehen emakumea izan zen.
Hasieran S/1980 S 26 izendapen sistematikoa eman zitzaion. Pandora behin betiko izena 1985ean eman zitzaion ofizialki.

## Kanpo estekak

* Datuak: Q17746
* Multimedia: Pandora (moon) / Q17746
# Pando (argipena)

Pando hitzak hainbat adiera ditu:

## Ameriketako Estatu Batuetako toponimoak

* Pando, Colorado estatuko Eagle konderriko desagertutako herri bat.

## Argentinako toponimoak

* Colonia Pando, Corrientes probintziako San Roque departamenduko udalerrietako bat.
* Colonia Pando, izen bereko udalerriko hiriburua eta San Roque departamenduko hiria.

## Boliviako toponimoak

* Pando, Boliviako departamenduetako bat.
* José Manuel Pando, La Paz departamenduko hegomendebaldeko probintzietako bat.

## Espainiako toponimoak

* O Pando (Cervantes), Galizia autonomia erkidegoko Lugo probintziako Cervantes udalerriko parrokietako bat.
* Pando (Becerreá), Galizia autonomia erkidegoko Lugo probintziako Becerreá udalerriko parrokietako bat.
* Pando (Llangréu), Asturias autonomia erkidegoko Llangréu udalerriko herrietako bat.
* Pando (Molledo), Kantabria autonomia erkidegoko Molledo udalerriko herrietako bat.
* Pando (Oviedo), Asturias autonomia erkidegoko Oviedo udalerriko parrokietako bat.
* Pando (Ruiloba), Kantabria autonomia erkidegoko Ruiloba udalerriko herrietako bat.
* Pando (Santiurde de Toranzo), Kantabria autonomia erkidegoko Santiurde de Toranzo udalerriko herrietako bat.

## Euskal Herriko toponimoak

* Maza de Pando, Bizkaiko Ordunte mendilerroan dagoen tontorra da
* Pando, Bizkaiko Portugalete udalerriko auzoetako bat.
* Pando, Bizkaiko Karrantza udalerriko auzoetako bat.
* Pando, Bizkaiko Turtzioz udalerriko auzoetako bat.

## Uruguaiko toponimoak

* Arroyo Pando, Canelones departamendua zeharkatzen duen erreka.
* Pando, Canelones departamenduko hegoaldeko udalerrietako bat.
* Pando, izen bereko udalerriko hiriburua eta Canelones departamenduko hiria.

## Bestelakoak

* Hyphessobrycon pando, Characidae familiako arrain mota bat.
* Iker Pando, Glaukoma musika taldearen taldekideetako bat.
* Miguel Luciano de la Torre Pando, euskal militar eta politikaria.
* Pando (programa), fitxategiak elkarbanatzeko BitTorrent protokoloan oinarritutako P2P motako programa.
* Pando (zuhaitza), populus tremuloides espezieko kolonia klonala, Lurraren izaki bizidun haundiena.
* Pandoko bikariotza apostolikoa, Erromatar Eliza Katolikoaren Boliviako bikariotzetako bat.
# Pando (departamendua)

    Artikulu hau Boliviako departamenduari buruzkoa da; beste esanahietarako, ikus «Pando (argipena)».
Pando :
| Herrialdea | Bolivia |
| Hiriburua Koordenatuak | Cobija 11°02′S 68°44′W﻿ / ﻿11.033°S 68.733°W﻿ / -11.033; -68.733 |
| Probintziak | 5 |
| Eremua | 63.827 km² |
| Biztanleria | 60.995 (2005) |
| Dentsitatea | 0,96 bizt / km² |
| Hizkuntzak | gaztelania |
| BPG biztanleko | - USD |
| Diputatuak | 5 eserleku |
| Senatariak | 3 eserleku |
| ISO 3166-2 | BO-N |
| www ||
Pando Boliviako iparraldean dagoen departamendua da. Hiriburua Cobija du (15.000 biztanle).
Mugakideak hauexek ditu: Brasilgo Acre estatua iparraldean, Beni departamendua hego-ekialdean, La Paz departamendua hegoaldean eta Peruko Madre de Dios departamendua mendebaldean.
63.287 km2-ko azalera dauka, eta 2005ean ia 61.000 biztanle zituen (0.96 biz./km2).

## Beste hiri batzuk

* Santa Rosa de Abuná.
* Fortaleza.
* Puerto Gonzales Moreno.
* Puerto Rico.
* Porvenir.

## Historia

* 1938ko irailaren 24an sortu zuten.

## Kanpo estekak

* Datuak: Q235362
* Multimedia: Pando Department / Q235362
# Pardalotidae

Pardalotidae ​​hegazti paseriformeen familia bat da, Australiakoa jatorriz. Genero bakarrean (Pardalotus) bildutako lau espeziek eratzen dute.

## Espezieak

* Pardalotus punctatus (Shaw, 1792)
* Pardalotus quadragintus Gould, 1838
* Pardalotus rubricatus Gould, 1838
* Pardalotus striatus (Gmelin, 1789)

## Kanpo estekak

* Datuak: Q11846584
* Multimedia: Pardalotidae / Q11846584
* Espezieak: Pardalotidae
# Paulo Zubiarrain

Paulo Zubiarrain Otxotorena, izengoitiz Paulo Txikia eta Hernani Txikia (Hernani, Gipuzkoa, 1912ko irailaren 26a - ib., 2002ko apirilaren 4a) bertsolaria izan zen.

## Bizitza

Gaztetan artzain, gero fabrikan langile, eta azkenik, zapatagin izan zen bizibidez. Oso gazterik hasi zen bertsotan. Tolosan egindako txapelketa batengatik, saioak izaten hasi zen; eta plaza franko egina da, Gipuzkoan eta Nafarroa Garaian batik bat.
1981ean, Bertsolari Elkarteak omenaldi bat eskaini zien berari eta Antonio Eizmendi Loidi-Saletxeri.
Zahartzaroan, bertso-jartzeari ekin zion, eta bi liburu argitaratu zituen, harrezkero: Ia kantuz bezala (1985) eta Gaziak eta gozoak (1988).

## Idazlanak

* Ia kantuz bezala (1985, Auspoa)
* Gaziak eta gozoak (1988, Auspoa)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Pablo Zubiarrain "Paulo Txikia" bertsolari hernaniarra atzo (4) zendu zen», Argia, 2002-04-05.
* ↑ «Hernani Txikia», Bertsolaritzaren Datu-basea, Xenpelar Dokumentazio Zentroa.
* Datuak: Q12265640
# Paulownia (generoa)

Paulownia Paulowniaceae familiako genero bat da, zuhaitz apaingarriez osatua.

## Ezaugarriak

15 m inguru luze izan daitezke. Adajea zabala izaten dute, zabalak eta handiak hostoak ere, egituraz bihotz-itxurakoak eta kolorez berdeak. Lorea, berriz, zurixka edo more argia izan dezakete, kuku-prakaren antzekoa eta mordoan antolatua.
Berez, Japoniakoak dira, baina Europan ere nahiko erabilia da zuhaitz apaingarri gisa. Paulownia-espezierik ezagunenak Paulownia fortunei eta Paulownia inperialis dira. Pawlonia generoak 23 espezie ditu:
* Paulownia australis
* Paulownia catalpifolia
* Paulownia coreana (Paulownia tomentosa var. coreana)
* Paulownia duclouxii
* Paulownia elongata
* Paulownia fargesii
* Paulownia fortunei — Dragon tree.
* Paulownia glabrata
* Paulownia grandifolia
* Paulownia imperialis
* Paulownia kawakamii
* Paulownia lilacina
* Paulownia longifolia
* Paulownia meridionalis
* Paulownia mikado
* Paulownia recurva
* Paulownia rehderiana
* Paulownia shensiensis
* Paulownia silvestrii
* Paulownia taiwaniana
* Paulownia thyrsoidea
* Paulownia tomentosa
* Paulownia viscosa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Virginia Tech: Paulownia fortunei — Dragon tree

## Kanpo estekak

* Datuak: Q165173
* Multimedia: Paulownia / Q165173
* Espezieak: Paulownia
# Paulscherrerita

Paulscherrerita oxido motako minerala da eta schoepita taldearen kidea da.

## Ezaugarriak

Paulscherrerita oxido mineralaren formula kimikoa hau da: ${\ce {UO2(OH)2}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Paulscherrerite: Mineral information, data and localities.» www.mindat.org (Noiz kontsultatua: 12-05-2019).
# Paulo Zamarripa

Paulo Zamarripa Uraga, Artatxori ezizenez, (Laredo (Espainia), 1877 – Sondika (Bizkaia), 1950eko abuztuaren 17a) Bizkaiko euskal idazle eta apaiza izan zen.

## Biografia

Bere familia jatorriz Sondikakoa zen eta hara eraman zuten txikia zelarik. Gasteizen egin zituen eliz ikasketak, eta 1906an apaiztu zen. Otxaranen, Gatikan, Bermeon eta Sondikan egon zen apaiz. Euskalzale aldizkarian, 1897 eta 1899 artean, Izkirimiriak atala zuzendu zuen; Euskal-Erria. Eusko Ikaskuntzen Nazioarteko Aldizkaria, Ibaizabal, Jaungoiko-Zale eta Euskal Esnalea eta Euskalerriaren Alde aldizkarietan ere idatzi zuen. 1935. urtetik aurrera, La Gaceta del Norte egunkariko euskal saileko erredaktore izan zen.

## Lanak

Zamarriparen idazlana bi sail nagusitan bana daiteke; alde batetik, euskal gramatikari buruzkoak, eta bestetik, olerkiak eta kontakizun labur barre eragileen bildumak.

### Gramatika

* El bascuenze facilitado. Gramática Bizkaina (1909);
* Manual del Vascófilo (1913);
* Vocabulario vasco-Castellano y castellano-vasco (1913).

### Narrazioa

* Zaparradak eta... (1926, Verdes Atxirika)
* Anayak gara (1929, Gaubeka Irarkola)
* Kili-Kili (Barre Ipuiñak)... Bigarren liburu-barrezalea (1930, Gaubeka Irarkola)
* Firi-firi. Ipuin ta naste (1935, Gaubeka Irarkola)

### Poesia

* Gora Begira. Olerki goi-usañekoak (1927, Verdes Atxirika)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Entziklopedia

## Kanpo loturak

* Paulo Zamarripa literaturaren zubitegian
* Datuak: Q12265639
# Paulo de Faria

Paulo de Faria Brasilgo udalerri bat da, São Pauloko estatuan kokatua. 7.400 biztanle ditu 737,986 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1648123
* Multimedia: Paulo de Faria / Q1648123
# Pauloabibita

Pauloabibita mineral bat da.

## Ezaugarriak

Pauloabibita elementu kimiko mineralaren formula kimikoa hau da: ${\ce {NaNbO3}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Pauloabibite: Mineral information, data and localities.» www.mindat.org (Noiz kontsultatua: 12-05-2019).
# Paulowniaceae

Paulowniaceae landare loredunen familia da. Ana Paulowna Romanova herbeheretar erreginaren omenez izendatu zuten.

## Generoak

The Plant Listek hiru genero sailkatzen ditu bere barnean:
* Brandisia
* Paulownia
* Wightia

## Erreferentziak

* 1 2 Angiosperm Phylogeny Group. (2009). «An update of the Angiosperm Phylogeny Group classification for the orders and families of flowering plants: APG III» Botanical Journal of the Linnean Society 161 (2): 105–121. doi:10.1111/j.1095-8339.2009.00996.x..
* ↑ Paulowniaceae. in: The Plant List..

## Kanpo estekak

* Datuak: Q1896257
* Multimedia: Paulowniaceae / Q1896257
* Espezieak: Paulowniaceae
# Paulsboro (New Jersey)

Paulsboro New Jerseyko borough bat da. Gloucester konderrian kokatua dago. 2010ean 6.097 biztanle zituen, 4,91 kilometro koadrotan banatuta.

## Ikus, gainera

* Gloucester konderria

## Kanpo estekak

* Datuak: Q1086337
* Multimedia: Paulsboro, New Jersey / Q1086337
# Pauls Valley (Oklahoma)

Pauls Valley Oklahomako hiri bat da. Garvin konderrian kokatua dago. 2010ean 6.187 biztanle zituen, 22,16 kilometro koadrotan banatuta.

## Ikus, gainera

* Garvin konderria

## Kanpo estekak

* Datuak: Q2797403
* Multimedia: Pauls Valley, Oklahoma / Q2797403
# Perpignan-2 kantonamendua

Perpignan-2 kantonamendua Frantziako kantonamendu bat da. Ekialdeko Pirinioak departamenduan dago, Okzitania (eskualdea) eskualdean. Guztira 4 udalerri ditu eta Perpinyà da bere hiriburua.

## Kanpo estekak

* Datuak: Q1556516
# Perpinyàko Lonja

Perpinyako Lonja, Llotja de Mar izenez ere ezaguna katalanez, eraikin gotiko zibil mediterraneo bat da, XIV. mendetik aurrera eraikia eta XVI. mendean amaitua Perpinyà hirian, Rosselló eskualdean (Ipar Katalunia).

## Ezaugarriak eta historia

Erdi Aroko lonjen adibide nabarmen bat da, Aragoiko Erresumako hirietan egin zirenen estilokoa: Bartzelonan, Palman, Valentziako Zetaren lonja, Zaragozan, Alcañizen daude beste adibide batzuk, erresumaren indar komertzialaren lekuko. Sant Joan Baptista katedralaren mendebaldean dago, Marxants eta Llotja kaleen arteko izkinan, non Llotja plaza dafgoen. Erdi Arotik, plaza hori Perpinyako erdigunea da, eta tokiko botereak daude bertan: Itsas Lonja esan izan zioten hau, Hiriko Etxea eta Aldundiaren Jauregia.
1388an, Joan I.ak Itsas Kontsulatua sortu zuen, Perpinyango merkataritza arautu eta laguntzeko. 1397an egin zen lehen lonjaren lehen eraikin gotikoa. Ordukoak lau arkuteria baino ez zituen, 1540an antzeko bi irekierekin luzatu zena, Karlos V.a Perpinyan garaile sartu eta bi urtera. Eraikinaren lehen solairuan Trinitateko kapera zegoen, baina 21. mendean gela hori berregina dago, udal bulegoetan integratuta. Jacinto Rigau Arte Museoan ikusgai dago Trinitateko Erretaula hori, 1489koa, jatorriz kapera hartarako egina.
XVIII. mendean, Maillyko mariskalak, Rosselló-ko gobernadoreak, lonja antzoki bihurtu zuen, eta Frantses Iraultzaren ondoren postaren administrazio bilakatu zen. Azkenik, 1841ean, udalak eraikina berreskuratu zuen.

## Iruditegia

* Leiho gotikoak.
* Jatetxe bat lehen solairuan.
* Lonja nola zegoen irudikatua bertan ikusgai zegoen Trinitatearen erretaulan.
* Gaueko ikuspegia, eta hiriko turismo bulegoan bertan.
* Ontzi itxurako haize-orratza, itsas merkataritzaren ikur.

## Erreferentziak

* Artikulu hau, osorik edo zatiren batean, katalanezko wikipediako «Llotja de Perpinyà» artikulutik itzulia izan da, 2024-06-25 data duen 33640053 bertsioa oinarritzat hartuta. Sartze-datarik ez duten erreferentziak, edo 2024-06-25 baino lehenago datatuak, jatorrizko artikulutik ekarri dira itzulpenarekin batera.
* ↑ «The Commercial Influence of the Crown of Aragon in the Eastern Mediterranean (Thirteenth–Fifteenth Centuries)» The Crown of Aragon: 279. 2017.
* ↑ La Llotja de Mar en els ortofotomapes de l'IGN
* ↑ Edifici de correus.

## Kanpo estekak

* Datuak: Q3257886
* Multimedia: Loge de mer (Perpignan) / Q3257886
# Perpignan-4 kantonamendua

Perpignan-4 kantonamendua Frantziako kantonamendu bat da. Ekialdeko Pirinioak departamenduan dago, Okzitania (eskualdea) eskualdean. Guztira 1 udalerri ditu eta Perpinyà da bere hiriburua.

## Kanpo estekak

* Datuak: Q1726653
# Perpignan-1 kantonamendua

Perpignan-1 kantonamendua Frantziako kantonamendu bat da. Ekialdeko Pirinioak departamenduan dago, Okzitania (eskualdea) eskualdean. Guztira 1 udalerri ditu eta Perpinyà da bere hiriburua.

## Kanpo estekak

* Datuak: Q1726651
# Perpignan-5 kantonamendua

Perpignan-5 kantonamendua Frantziako kantonamendu bat da. Ekialdeko Pirinioak departamenduan dago, Okzitania (eskualdea) eskualdean. Guztira 2 udalerri ditu eta Perpinyà da bere hiriburua.

## Kanpo estekak

* Datuak: Q1493697
# Perpignaneko barrutia

Perpignaneko barrutia Ekialdeko Pirinioak departamenduaren barruan dagoen Frantziako barruti bat da. 287.272 biztanle ditu 1.317 kilometro koadrotan. Guztira 86 udalerri ditu. Bere hiriburua Perpignan da.

## Kanpo estekak

* Datuak: Q702066
* Multimedia: Perpignan / Q702066
# Perpinyà

Perpinyà (frantsesez eta ofizialki Perpignan) Ekialdeko Pirinioak (66) departamenduko eta Ipar Kataluniako hiriburua da, Tet ibaiaren ertzean kokatua. Bederatzi kantonamendutako burua da. Apezpiku egoitza, unibertsitatea eta aireportua ditu.

## Historia

X. mendean sortu zen hiria. 1172an Aragoiko Erresumaren eskuetara igaro zen Perpinyà, Rosellóko konderriarekin batera. 1276tik 1344ra Mallorcako Erresumako hiriburu izan zen. 1659an Frantziaren agindupera igaro zen, Pirinioetako Hitzarmena sinatu zenean.

## Klima

Datu klimatikoak (Perpinyà (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 25.0 | 26.5 | 28.0 | 32.4 | 34.4 | 36.9 | 40.5 | 38.7 | 36.8 | 34.2 | 28.1 | 26.7 | 40.5 |
| Batez besteko tenperatura maximoa (°C) | 12.4 | 13.2 | 16.0 | 18.2 | 21.8 | 26.2 | 29.2 | 28.9 | 25.4 | 21.0 | 15.9 | 13.1 | 20.1 |
| Batez besteko tenperatura (ºC) | 8.3 | 9.0 | 11.5 | 13.7 | 17.0 | 21.4 | 24.1 | 23.9 | 20.5 | 16.7 | 12.0 | 9.1 | 15.6 |
| Batez besteko tenperatura minimoa (°C) | 4.4 | 4.9 | 7.4 | 9.4 | 12.9 | 16.8 | 19.4 | 19.3 | 16.0 | 12.6 | 8.1 | 5.1 | 11.4 |
| Erregistraturiko tenperatura minimoa (°C) | -8.2 | -11.0 | -5.9 | 0.2 | 2.4 | 7.4 | 11.2 | 10.4 | 5.0 | 1.2 | -5.7 | -6.3 | -11.0 |
| Pilatutako prezipitazioa (mm) | 65.4 | 50.4 | 40.3 | 58.5 | 47.3 | 25.0 | 12.2 | 25.8 | 38.2 | 75.9 | 59.2 | 59.4 | 557.6 |
| Prezipitazio egunak (≥ 1 mm) | 5.4 | 4.3 | 4.2 | 6.0 | 5.5 | 3.8 | 2.3 | 3.5 | 4.4 | 4.8 | 4.5 | 5.3 | 54.0 |
| Elur egunak (≥ 1 mm) | 0.9 | 0.6 | 0.4 | 0.0 | 0.0 | 0.0 | 0.0 | 0.0 | 0.0 | 0.0 | 0.2 | 0.4 | 2.5 |
| Eguzki orduak | 141.2 | 160.8 | 209.6 | 218.0 | 235.8 | 268.9 | 298.2 | 267.4 | 222.2 | 167.6 | 149.2 | 126.1 | 2464.9 |
| Hezetasuna (%) | 70 | 68 | 64 | 64 | 66 | 62 | 59 | 63 | 68 | 73 | 71 | 71 | 66.6 |
| Iturria (1): Météo France ||||||||||||||
| Iturria (2): Infoclimat.fr (hezetasuna eta elurra, 1961–1990) ||||||||||||||

## Ekonomia

Merkataritza (ardoa, fruituak, barazkiak) eta industria (metalgintza, pepergintza, janari industria) dira ekonomia jarduera nagusiak. Turismoak ere garrantzi handia du.

## Ondasun nabarmenak

Saint-Jean katedral gotikoa (XIV.-XV. mendeetan egina); Castellet gotorlekua (XIV. mendea); Mallorcako erregeen jauregia, museoa; Perpinyàko geltokia (dekorazioaren zati bat Salvador Dalík egina da).

## Kirola

* Union Sportive des Arlequins Perpignanais

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ 36. araua. Euskaltzaindia (Noiz kontsultatua: 2010-9-24).
* ↑ Météo France. Données climatiques de la station de Perpignan. .
* ↑ Météo France. Climat Languedoc-Roussillon. .
* ↑ Infoclimat. Normes et records 1961-1990: Perpignan - Rivesaltes (66) - altitude 42m. .

## Kanpo estekak

* (Katalanez)(Frantsesez) Hiriko webgune ofiziala
* Datuak: Q6730
* Multimedia: Perpignan / Q6730
# Perpignan-3 kantonamendua

Perpignan-3 kantonamendua Frantziako kantonamendu bat da. Ekialdeko Pirinioak departamenduan dago, Okzitania (eskualdea) eskualdean. Guztira 2 udalerri ditu eta Perpinyà da bere hiriburua.

## Kanpo estekak

* Datuak: Q1691927
# Perpignan-6 kantonamendua

Perpignan-6 kantonamendua Frantziako kantonamendu bat da. Ekialdeko Pirinioak departamenduan dago, Okzitania (eskualdea) eskualdean. Guztira 2 udalerri ditu eta Perpinyà da bere hiriburua.

## Kanpo estekak

* Datuak: Q269420
# Perth (argipen)

Munduan badaude Perth izeneko herri batzuk:
* Erresuma Batuan:
** Perth, Eskozian;
* Australian:
** Perth, Mendebaldeko Australian;
** Perth, Tasmanian;
* Kanadan:
** Perth, Brunswick Berrian;
** Perth, Ontarion;
** Perth-Andover, Brunswick Berrian;
* Estatu Batuetan:
** Perth, Ipar Dakotan;
** Perth, New Yorken.
# Pertheko biltzar jauregia

Pertheko biltzar jauregia (ingelesez: Perth Convention and Exhibition Center) Perth-en, Mendebaldeko Australian, jabetza pribatuko biltzar-zentroa da. Zentroak 16.000 metro koadroko azalera du (172.223 oin koadro) eta 5.000 lagunentzako tokia du. Arte instalazioak, sei erakusketa-pabiloi, 2.500 lagunentzako mailakako antzoki bat, dantza-areto eta oturuntza-aretoak eta 23 bilera-areto ditu. Richard Courtek, orduko Mendebaldeko Australiako lehen ministroak, 2000an iragarri zuen bere eraikuntzaren kontratua Multiplexekin sinatu zela bost hilabeteko negoziazioen ostean. Eraikuntzak 2001eko ekainean hasi behar ziren eta Zentroa 2003. urte amaierarako amaitu behar zen.

## Erreferentziak

* ↑ Zentroari buruzko informazioa. .

## Kanpo estekak

* Datuak: Q7170842
* Multimedia: Perth Convention and Exhibition Centre / Q7170842
# Perth Amboy (New Jersey)

Perth Amboy New Jerseyko hiri bat da. Middlesex konderrian kokatua dago. 2010ean 50.814 biztanle zituen, 12,18 kilometro koadrotan banatuta.

## Ikus, gainera

* Middlesex konderria

## Kanpo estekak

* Datuak: Q985592
* Multimedia: Perth Amboy, New Jersey / Q985592
# Perth (New York)

Perth Ameriketako Estatu Batuetako inkorporatutako herri bat da. Fulton konderrian kokatuta dago, New York estatuan. 3.584 biztanle ditu, 26,11 kilometro koadroko azaleran banatuta.

## Ikus, gainera

* Fulton konderrian

## Kanpo estekak

* Datuak: Q3708521
* Multimedia: Perth, New York / Q3708521